CELEX: 32015D0334
Language: da
Date: 2015-03-02 00:00:00
Title: Rådets afgørelse (EU) 2015/334 af 2. marts 2015 om ændring af den interne aftale mellem Den Europæiske Unions repræsentanter for medlemsstaternes regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del af traktaten om Den Europæiske Unions funktionsmåde finder anvendelse

3.3.2015   
            
            
               DA
            
            
               Den Europæiske Unions Tidende
            
            
               L 58/75
            
         RÅDETS AFGØRELSE (EU) 2015/334
   af 2. marts 2015
   om ændring af den interne aftale mellem Den Europæiske Unions repræsentanter for medlemsstaternes regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del af traktaten om Den Europæiske Unions funktionsmåde finder anvendelse
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til traktaten om Den Europæiske Unions funktionsmåde,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000,
   under henvisning til den interne aftale mellem Den Europæiske Unions repræsentanter for medlemsstaternes regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del af traktaten om Den Europæiske Unions funktionsmåde finder anvendelse (»den interne aftale«) (1), særlig artikel 1, stk. 7, og artikel 8, stk. 4,
   under henvisning til akten vedrørende Kroatiens tiltrædelse, særlig den fælles erklæring C om Den Europæiske Udviklingsfond,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               I henhold til den fælles erklæring C til akten vedrørende Kroatiens tiltrædelse tiltræder Kroatien Den Europæiske Udviklingsfond fra og med ikrafttrædelsen af den nye flerårige finansielle ramme for samarbejdet efter landets tiltrædelse af EU og bidrager til den fra 1. januar i det andet kalenderår efter tiltrædelsesdatoen.
            
         
               (2)
            
            
               Republikken Kroatien tiltrådte Den Europiske Union den 1. juli 2013.
            
         
               (3)
            
            
               I henhold til artikel 1, stk. 7, i den interne aftale skal den fordeling af bidrag, der er omhandlet i artikel 1, stk. 2, litra a), og som i øjeblikket kun omfatter anslåede beløb for Kroatien, ændres ved afgørelse truffet af Rådet, hvis en ny stat tiltræder Unionen.
            
         
               (4)
            
            
               I overensstemmelse med artikel 8, stk. 4, i den interne aftale skal den stemmevægt, der er fastlagt i artikel 8, stk. 2, deri, og som i øjeblikket kun er anslående stemmetal for Kroatien, og det kvalificerede flertal, der er fastlagt i artikel 8, stk. 3, i den interne aftale, ændres ved afgørelse truffet af Rådet, hvis en ny stat tiltræder Unionen.
            
         
               (5)
            
            
               Bidrag og stemmevægt bør bekræftes —
            
         VEDTAGET DENNE AFGØRELSE:
   Artikel 1
   Fordelingsvægten for Kroatien og Kroatiens bidrag til 11. Europæiske Udviklingsfond som fastlagt i artikel 1, stk. 2, litra a), i den interne aftale samt Kroatiens stemmevægt i Udvalget for Den Europæiske Udviklingsfond som fastlagt i artikel 8, stk. 2, i den interne aftale bekræftes.
   Artikel 2
   I den interne aftale foretages følgende ændringer:
   
               1)
            
            
               I tabellen i rækken vedrørende Kroatien i artikel 1, stk. 2, litra a), udgår de runde parenteser og asterisken efter »Kroatien« sammen med fodnoten »(*) Anslået beløb« nederst i tabellen.
            
         
               2)
            
            
               I tabellen i artikel 8, stk. 2, udgår følgende:
               
                           a)
                        
                        
                           de runde parenteser og asterisken efter ordet »Kroatien« og de firkantede parenteser i anden kolonne i samme række
                        
                     
                           b)
                        
                        
                           fodnoten »(*) Anslået stemmetal«
                        
                     
                           c)
                        
                        
                           rækken »I alt EU 27« og »998«,
                        
                     
                           d)
                        
                        
                           de runde parenteser og asterisken samt de firkantede parenteser i rækken »I alt EU 28 (*)« og »[1 000]«.
                        
                     
         
               3)
            
            
               Artikel 8, stk. 3, affattes således:
               »3.   EUF-Udvalget udtaler sig med et kvalificeret flertal på 721 stemmer ud af 1 000, idet mindst 15 medlemsstater skal stemme for. Et blokerende mindretal er på 280 stemmer.«
            
         Artikel 3
   Denne afgørelse træder i kraft dagen efter vedtagelsen.
   
      Udfærdiget i Bruxelles, den 2. marts 2015.
      
         
            På Rådets vegne
         
         D. REIZNIECE-OZOLA
         
            Formand
         
      
   
   
      (1)  EUT L 210 af 6.8.2013, s. 1.